Берасьцейскі дзяржаўны ўнівэрсытэт імя А. С. Пушкіна

Берасьце́йскі дзяржа́ўны ўнівэрсытэ́т імя А. С. Пу́шкіна (БрДУ імя А. С. Пушкіна) — вышэйшая навучальная ўстанова ў г. Берасьце. Гісторыя Установа адукацыі Берасьцейскі дзяржаўны ўнівэрсытэт імя А. С. Пушкіна (БрДУ імя А. С. Пушкіна) — найстарэйшы ВНУ Берасьцейшчыны. 6 чэрвеня 1945 г. Савет народных камісараў БССР зацьвердзіў Пастанову № 801 аб стварэньні Берасьцейскага настаўніцкага інстытуту. У 1950 г. ВНУ пераўтварылі ў Берасьцейскі дзяржаўны пэдагагічны інстытут. У 1995 годзе ён быў ператвораны ва ўнівэрсытэт. На чэрвень 2003 г. існавала 12 факультэтаў і 53 катэдры. Працавалі каля 750 выкладнікаў, зь іх 20 дактароў навук і 246 кандыдатаў навук. Навучаліся 8697 студэнтаў, зь іх звыш 5200 (60%) на дзённым аддзяленьні і 4150 (48%) на платнай аснове. Конкурс на ўступных іспытах перавысіў 3 чалавекі на месца, што было прынамсі 10-м найбольшым паказьнікам у Беларусі. На 2012 год навучаньне вялося па трох профілях: навуковаму, гуманітарнаму і пэдагагічнаму. На 52 катэдрах унівэрсытэту працавалі каля 560 выкладчыкаў, сярод якіх 20 дактароў навук і прафэсараў, 240 кандыдатаў навук і дацэнтаў. Рэктары Мечыслаў Часноўскі (5 лістапада 2002 — травень 2014) Ганна Сендзер (з траўня 2014 г.) Структура У структуры ўнівэрсытэту 11 факультэтаў: біялягічны факультэт; юрыдычны факультэт; геаграфічны факультэт; гістарычны факультэт; сацыяльна-пэдагагічны факультэт; філялягічны факультэт; факультэт фізычнага выхаваньня, факультэт замежных моваў; фізыка-матэматычны факультэт; псыхоляга-пэдагагічны факультэт; факультэт даўнівэрсытэцкай падрыхтоўкі. Для паступленьня ва ўнівэрсытэт неабходна пасьпяхова здаць цэнтралізаванае тэставаньне. Дзейнічае бакаляўрыят, магістратура і асьпірантура. Дзейнічае Савет па абароне кандыдацкіх дысэртацыяў. Ва ўнівэрсытэце працуе рэдакцыйна-выдавецкі аддзел. Выдаецца газэта «Берасьцейскі ўнівэрсытэт», навукова-тэарэтычны часопіс «Весьнік Берасьцейскага ўнівэрсытэта», Электронныя вучэбныя выданьні выкладчыкаў. Асобы Выпускнікі Вольга Бельская (1979) — беларуская мастачка Васіль Жуковіч — паэт, празаік, эсэіст, перакладнік Міхась Тычына — беларускі літаратуразнавец Мікалай Пракаповіч — беларускі тэлежурналіст, паэт, краязнаўца і грамадзкі дзяяч Алесь Каско — паэт, грамадзкі дзяяч Мікола Купрэеў — паэт і пісьменьнік, ляўрэат літаратурных прэміяў Аляксей Філатаў — пісьменьнік і публіцыст, былы непаўналетні вязень нацыстоўскага канцлягеру Выкладчыкі Альбэрт Багдасараў — горны інжынэр-геоляаг, кандыдат геоляга-мінэралягічных навук, прафэсар, дасьледнік бурштыну на Берасьцейскім Палесьсі. Філятэліс. Судзьдзя рэспубліканскай катэгорыі па футболе. Максім Багдасараў — геоляг, доктар геоляга-мінэралягічных навук, прафэсар Аляксандар Вабішчэвіч — доктар гістарычных навук, прафэсар, дасьледнік нацыянальна-культурнага і канфэсійнага жыцьця беларусаў і іншых народаў у складзе Польшчы ў 1918—1939 гг. Уладзімер Гарбацкі — доктар гістарычных навук, прафэсар, дасьледнік стараабрадніцтва ў Беларусі. Уладзімер Калесьнік — літаратуразнаўца і крытык, грамадзка-культурны дзяяч. Канстанцін Красоўскі — доктар геаграфічных навук, прафэсар. Лідзія Лысюк — доктар псыхалягічных навук, прафэсар. Вера Ляшук — літаратуразнаўца, кандыдат філялягічных навук, прафэсар, заслужаны работнік вышэйшай школы Беларусі. Аўтар падручнікаў і дапаможнікаў па літаратурным краязнаўстве. Яўген Разэнблат — гісторык, дасьледнік Галакосту на тэрыторыі Заходняй Беларусі Аляксей Рубцоў — выкладчык катэдры расейскай і замежнай літаратуры. Антон Ус — мастацтвазнаўца, выпускнік Інстытуту чырвонай прафэсуры, абвінавачаны ў нацыяналізьме і рэпрэсаваны. Крыніцы Вонкавыя спасылкі Афіцыйны сайт БрДУ